CELEX: 62007TA0122
Language: hu
Date: 2011-03-03 00:00:00
Title: T-122/07–T-124/07. sz. egyesített ügyek: A Törvényszék 2011. március 3-i ítélete — Siemens Österreich és társai kontra Bizottság (Verseny — Kartellek — A gázszigetelt kapcsolóberendezésekre vonatkozó projektek piaca — Az EK 81. cikk és az EGT-megállapodás 53. cikkének megsértését megállapító határozat — A piacfelosztása — A közös piacon belüli hatások — A folyamatos jogsértés fogalma — A jogsértés időtartama — Elévülés — Bírságok — Arányosság — A forgalom 10 %-ában megállapított felső határ — A bírság megfizetéséért való egyetemleges felelősség — Enyhítő körülmények — Együttműködés — Védelemhez való jog)

9.4.2011   
            
            
               HU
            
            
               Az Európai Unió Hivatalos Lapja
            
            
               C 113/11
            
         A Törvényszék 2011. március 3-i ítélete — Siemens Österreich és társai kontra Bizottság
   (T-122/07–T-124/07. sz. egyesített ügyek) (1)
   
   (Verseny - Kartellek - A gázszigetelt kapcsolóberendezésekre vonatkozó projektek piaca - Az EK 81. cikk és az EGT-megállapodás 53. cikkének megsértését megállapító határozat - A piacfelosztása - A közös piacon belüli hatások - A folyamatos jogsértés fogalma - A jogsértés időtartama - Elévülés - Bírságok - Arányosság - A forgalom 10 %-ában megállapított felső határ - A bírság megfizetéséért való egyetemleges felelősség - Enyhítő körülmények - Együttműködés - Védelemhez való jog)
   2011/C 113/21
   Az eljárás nyelve: német
   
      Felek
   
   
      Felperesek: a Siemens AG Österreich (Bécs, Ausztria) (T-122/07. sz. ügy); a VA Tech Transmission & Distribution GmbH & Co. KEG (Bécs) (T-122/07. sz. ügy); a Siemens Transmission & Distribution Ltd (Manchester, Egyesült Királyság) (T-123/07. sz. ügy); a Siemens Transmission & Distribution SA (Grenoble, Franciaország) (T-124/07. sz. ügy); és a Nuova Magrini Galileo SpA (Bergamo, Olaszország) (T-124/07. sz. ügy) (képviselők: H. Wollmann és F. Urlesberger ügyvédek)
   
      Alperes: az Európai Bizottság (képviselők kezdetben: F. Arbault és O. Weber, később: X. Lewis és A. Antoniadis és végül: A. Antoniadis és R. Sauer, meghatalmazottak)
   
      Az ügy tárgya
   
   Az EK-Szerződés 81. cikke és az EGT-Megállapodás 53. cikke alkalmazására vonatkozó eljárásban (COMP/F/38.899 — gázszigetelt kapcsolóberendezések ügy) 2007. január 24-én hozott C(2006) 6762 végleges bizottsági határozat részleges megsemmisítése, illetve másodlagosan a felperesekre kiszabott bírságok mérséklése.
   
      Az ítélet rendelkező része
   
   
               1.
            
            
               Az EK 81. cikk és az EGT-Megállapodás 53. cikke alkalmazására vonatkozó eljárásban (COMP/F/38.899 — gázszigetelt kapcsolóberendezések ügy) 2007. január 24-én hozott C(2006) 6762 végleges bizottsági határozat 1. cikkének m), p), q), r) és t) pontját meg kell semmisíteni, amennyiben a Bizottság a Siemens AG Österreich, a VA Tech Transmission & Distribution GmbH & Co. KEG, a Siemens Transmission & Distribution Ltd, a Siemens Transmission & Distribution SA és a Nuova Magrini Galileo SpA jogsértésben való részvételét állapította meg a 2002. április 1-je és június 30-a közötti időszak tekintetében.
            
         
               2.
            
            
               A C(2006) 6762 végleges határozat 2. cikkének j), k) és l) pontját meg kell semmisíteni.
            
         
               3.
            
            
               A C(2006) 6762 végleges határozat 1. cikkének m), p), q), r) és t) pontjában megállapított jogsértésekért az alábbi bírságok kerülnek kiszabásra:
               
                           —
                        
                        
                           a Siemens Transmission & Distribution SA és a Nuova Magrini Galileo, és a Schneider Electric SA esetében egyetemlegesen: 8 100 000 euró;
                        
                     
                           —
                        
                        
                           a Siemens Transmission & Distribution Ltd, a Siemens AG Österreich, a VA Tech Transmission & Distribution GmbH & Co. KEG, a Siemens Transmission & Distribution SA és a Nuova Magrini Galileo esetében egyetemlegesen: 10 350 000 euró;
                        
                     
                           —
                        
                        
                           a Siemens Transmission & Distribution Ltd, a Siemens AG Österreich és a VA Tech Transmission & Distribution GmbH & Co. KEG esetében egyetemlegesen: 2 250 000 euró;
                        
                     
                           —
                        
                        
                           a Siemens Transmission & Distribution Ltd esetében: 9 450 000 euró.
                        
                     
         
               4.
            
            
               A Törvényszék a keresetet ezt meghaladó részében elutasítja.
            
         
               5.
            
            
               A T-122/07. sz. ügyben az Európai Bizottság viseli a Siemens AG Österreich és a VA Tech Transmission & Distribution GmbH & Co. KEG költségeinek egytizedét, illetve a saját költségei egytizedét. A Siemens AG Österreich és a VA Tech Transmission & Distribution GmbH & Co. KEG viseli a saját költségeinek kilenctizedét és a Bizottság költségeinek kilenctizedét.
            
         
               6.
            
            
               A T-123/07. sz. ügyben a Bizottság viseli a Siemens Transmission & Distribution Ltd költségeinek egytizedét, illetve a saját költségei egytizedét. A Siemens Transmission & Distribution Ltd viseli a saját költségeinek kilenctizedét és a Bizottság költségeinek kilenctizedét.
            
         
               7.
            
            
               A T-124/07. sz. ügyben a Bizottság viseli a Siemens Transmission & Distribution SA és a Nuova Magrini Galileo költségeinek egyötödét, illetve a saját költségei egyötödét. A Siemens Transmission & Distribution SA és a Nuova Magrini Galileo viseli a saját költségeinek négyötödét és a Bizottság költségeinek négyötödét.
            
         
      (1)  HL C 140., 2007.6.23.